Na temelju člana 6., a u vezi s članovima 64.stav 1. tačka b) i člana 70. stav 1, 3, 6 i člana 87.stav 3. Zakona o javnim nabavkama BiH („Službeni glasnik BiH“broj 39/14), te u skladu sa Odlukom dekana Fakulteta političkih nauka Univerziteta u Sarajevu o dodjeli ugovora u postupku direktnog sporazuma, broj 01-3-33-52-2/19 od 02.08.2019.godine

1. **JAVNA USTANOVA KANTONA SARAJEVO ZAVOD ZA ZDRAVSTVENU ZAŠTITU STUDENATA UNIVERZITETA U SARAJEVU**, Patriotske lige broj 36, 71000 Sarajevo, ID broj: 4200098290005, koju zastupa v.d. direktor Dr.sci.med. Žana Pozderac, primarijus, specijalista interne medicine – subpsecijalista kardiolog (u daljem tekstu: Izvršilac usluga)

i

1. **FAKULTET POLITIČKIH NAUKA UNIVERZITETA U SARAJEVU,** Skenderija br. 72, 71000 Sarajevo, ID broj: 4200088220009, koji zastupa dekan Prof.dr. Šaćir Filandra (u daljem tekstu: Naručilac)

zaključili su dana 02.08.2019.godine

**UGOVOR O PRUŽANJU ZDRAVSTVENIH USLUGA**

**Član 1.**

Predmet ovog Ugovora je: **izvršenje usluga sistematskog i sanitarnog pregleda – prema dostavljenoj Ponudi broj 03-01-1775/2019 od 01.08.2019.godine** za uposlenike Fakulteta političkih nauka u Sarajevu.

**Član 2.**

Sadržaj usluga sistematskog pregleda iz člana 1. ovog Ugovora obuhvata sljedeće:

* Usluge sistematskog pregleda za 88 radnika:
* Ljekarski pregled specijaliste medicine rada sa Izvještajem;
* Laboratorijske pretrage (proširene laboratorijeske pretrage- kompletna krvna slika, sedimentacija, urin, urea, kreatin, ŠUK, BILIRUBIN, ASAT, ALAT, GGT, holesterol, željezo, trigliceridi, AC uricum, proteinogram);

Napomena: navedeno dostaviti pojedinačne cijene usluga, za svaku vrstu pretraga.

* Ljekarski pregled specijaliste neuropsihijatra;
* Ljekarski pregled specijaliste interne medicine –subspecijaliste kardiologa sa očitanjem EKG-a i nalazom;
* Ljekarski pregled specijaliste oftamologa;
* Spirometrija;
* Radiografija prema indikacijama;
* Sanitarni pregled (uzimanje i pregled brisa nosa i grla na betahemolitički sreptokok grupe A, uzimanje i pregled koprokulture) obavit će nadležna institucija JU Zavod za javno zdravstvo Kantona Sarajevo, u utvrđenom terminu, u prostoru Izvršioca usluga. Sanitarni pregled podrazumijeva sanitarnu knižicu i upis rezultata u istu.

**Član 3.**

Ugovorne strane saglasne su da jedinična cijena usluge sistematskog pregleda sa navedenim sadržajem iz člana 2. ovog Ugovora, u skladu sa Ponudom iz člana 1., iznosi **6.552,48 (sa PDV-om)** tj**. 5.834,40 (bez PDV-a).** Cijena sanitarng pregleda iz člana 2. ovog Ugovora, ne podliježe obračunu PDV-a.

**Član 4.**

Usluge koje su predmet ovog Ugovora, utvrđene članom 2., obavit će se u periodu od do godine, u prostorijama Izvršioca usluga, prema dostavljenom spisku od strane Naručioca.

**Član 5.**

Plaćanje po ovom Ugovoru će se izvršiti po obavljenim pregledima uposlenika Naručioca, u roku od ispostavljanja fakture od strane Izvršioca usluga.

Naručilac se obavezuje platiti fakturu u roku od 30. dana po prijemu iste.

**Član 6.**

JU KS Zavod za zdravstvenu zaštitu studenata Univerziteta u Sarajevu, je dužna da za obavljeni ljekarski pregled izda izvještaj za svakog zaposlenika na obrascu ZP-2.

**Član 7.**

Sve eventualne sporove po ovom Ugovoru ugovorne strane će rješavati sporazumno, a u protivnom je nadležan Sud u Sarajevu.

**Član 8.**

Ovaj Ugovor je sačinjen u četiri (4) istovjetna primjerka od kojih svaka ugovorna strana zadržava po dva (2), te u znak prihvatanja prava i obveza predstavnici ugovornih strana isti vlastoručno potpisuju.

 **NARUČILAC USLUGA IZVRŠILAC USLUGA**

 Prof.dr. Šaćir Filandra Dr.sci.med. Žana Pozderac, primarijus

specijalista interne medicine

 subspecijalista kardiolog

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj: 01-3-33-52-3/19 Broj: \_\_\_\_\_\_\_\_\_\_\_\_\_\_\_\_\_\_\_\_\_

Sarajevo, 02.08.2019.godine Sarajevo, \_\_\_\_\_\_\_\_\_\_2018.godine